《和韩绛游鸿庆寺》
宋代·吴师孟

十里东郊道，兹游岁月深。
参僚从行府，高会适丛林。
穉子喧沽玉，春姬笑子金。
咳珠僧护宝，醉弁客遗簪。
天赐连宵泽，民欢毕昼阴。
分明造物手，自在出尘心。
非相虽无住，残芳尚可寻。
都人望旋旆，车马又駸駸。

作者简介：（1021—1110）成都人，字醇翁。第进士。累迁凤州别驾。王安石当国，擢为梓州路提举常平。上疏力言新法不便，宁愿罢归故官。后知蜀州，又论茶法害民，遂谢事去。